rejauldu/bengali-wikipedia huggingface dataset:
কেনেথ ইউজিন আইভার্সন (ডিসেম্বর ১৭, ১৯২০, ক্যামরোজ, আলবার্টা, কানাডা - অক্টোবর ১৯, ২০০৪, টরন্টো, ওন্টারিও, কানাডা) টুরিং পুরস্কার বিজয়ী একজন কম্পিউটার বিজ্ঞানী। তিনি ১৯৫৭ সালে এপিএল প্রোগ্রামিং ভাষা উদ্ভাবন করার জন্য সর্বাধিক খ্যাতি অর্জন করেন। গাণিতিক চিহ্নসমূহ এবং প্রোগ্রামিং ভাষা তত্ত্বের ব্যাপারে তার অবদানের স্বীকৃতি স্বরূপ ১৯৭৯ সালে তাকে টুরিং পুরস্কারে ভূষিত করা হয়।   এপিএল প্রোগ্রামিং ভাষায় অবদান রাখার জন্য প্রদত্ত আইভার্সন পুরস্কার তারই নামে নামকরণ করা হয়েছে।  তিনি কুইন্স বিশ্ববিদ্যালয় থেকে ১৯৫০ সালে গণিত এবং পদার্থবিজ্ঞানে স্নাতক ডিগ্রী অর্জন করেন।  হার্ভার্ড বিশ্ববিদ্যালয় থেকে তিনি ১৯৫১ সালে গণিতে মাস্টার্স ডিগ্রী এবং ১৯৫৪ সালে ফলিত গণিতে পিএইচ.ডি ডিগ্রী লাভ করেন।  হার্ভার্ডে সহযোগী অধ্যাপক থাকাকালীন অবস্থায় আইভার্সন অ্যারে সম্পাদনার জন্য ব্যবহার্য গাণিতিক চিহ্ন উদ্ভাবন করেন এবং সেগুলি তার ছাত্রদের শেখান। ১৯৬০ সালে তিনি আইবিএম-এর হয়ে কাজ করতে শুরু করেন।  সেখানে অ্যাডিন ফ্যালকফের সাথে কাজ করার সময় তিনি উদ্ভাবিত চিহ্নগুলোর ওপর ভিত্তি করে এপিএল তৈরি করেন। ১৯৭০ সালে তাকে আইবিএম ফেলো ঘোষণা করা হয়।   তিনি পরবর্তীতে জে প্রোগ্রামিং ভাষাটি উদ্ভাবণ করেন।   তাঁর প্রকাশিত গ্রন্থাবলী    A Programming Language (১৯৬২)  Automatic Data Processing (ফ্রেডরিক ব্রুকস এর সাথে) (১৯৬৩)  Elementary Functions: an algorithmic treatment (Science Research Associates, Inc.) (১৯৬৬)  A Source Book In APL (with Adin D. Falkoff) (APL Press) (১৯৮১)  Tangible Math (Iverson Software Inc.) (১৯৯০)  The ISI Dictionary of J (Iverson Software Inc.) (১৯৯১)   আরো দেখুন   এপিএল প্রোগ্রামিং ভাষা  জে প্রোগ্রামিং ভাষা  আইভার্সন পুরস্কার  আইভার্সন ব্রাকেট   পুরস্কার ও সম্মাননা   ১৯৭৯ সালে এসিএম প্রদত্ত টুরিং পুরস্কার বিজয়ী।   তথ্যসূত্র    বহিঃভুক্তি-সংযোগসমূহ   A Formal Description of SYSTEM/360 by Adin D. Falkoff, Kenneth E. Iverson, and Edward H. Sussenguth, Jr., IBM Systems Journal, Volume 3, Number 3, 1964.  The Design of APL by Adin D. Falkoff and Kenneth E. Iverson, IBM Journal of Research and Development, Volume 17, Number 4, 1973.  Notation as a Tool of Thought (1979 Turing Award Lecture) by Kenneth E. Iverson, Communications of the ACM, Volume 23, Number 8, August 1980.  A Personal View of APL by Kenneth E. Iverson, IBM Systems Journal, Volume 30, Number 4, 1991.   বহিঃসংযোগ   Kenneth E. Iverson: This page at the Digital Bibliography and Library Project lists Kenneth Iverson's publications.  Short Biography at the science.ca website  Ehud Lamm's obituary at Lambda the Ultimate  Remembering Kenneth E. Iverson  A set of anecdotes and accounts published in Vector , the Journal of the British APL Association  A Celebration of the life of Kenneth Eugene Iverson  বিষয়শ্রেণী:কানাডীয় কম্পিউটার বিজ্ঞানী বিষয়শ্রেণী:১৯২০-এ জন্ম বিষয়শ্রেণী:২০০৪-এ মৃত্যু বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:হার্ভার্ড বিশ্ববিদ্যালয়ের শিক্ষক বিষয়শ্রেণী:টুরিং পুরস্কার বিজয়ী বিষয়শ্রেণী:ন্যাশনাল মেডেল অব টেকনোলজি অ্যান্ড ইনোভেশন বিজয়ী বিষয়শ্রেণী:কুইন্স বিশ্ববিদ্যালয়ের প্রাক্তন শিক্ষার্থী বিষয়শ্রেণী:ম্যাকিনসি অ্যান্ড কোম্পানির ব্যক্তি বিষয়শ্রেণী:মার্কিন যুক্তরাষ্ট্রে কানাডীয় প্রবাসী
মাই ভাগি  () (আনুমানিক ১৯০৬ – ৭ই জুলাই ১৯৮৬) ছিলেন একজন পাকিস্তানি লোকসংগীতশিল্পী, জন্মের সময় তাঁর নাম ছিল ভাগভরি। তিনি পাকিস্তানের সিন্ধু প্রদেশের থারপার্কার জেলার মিঠিতে জন্মগ্রহণ করেছিলেন। মাই ভাগি থর মরুভূমির একটি গ্রামে বড় হয়ে উঠেছিলেন। তাঁর পিতা এবং মাতা ছিলেন যথাক্রমে ওয়ানহিউন ফকির ও খাদিজা মগনহার। তাঁর বাবা-মা উভয়েই সে সময় সেই অঞ্চলের পরিচিত গায়ক ছিলেন। জীবনী মাই ভাগির জন্মগত নাম ছিল ভাগ ভরি (যার অর্থ 'একজন ভাগ্যবান ব্যক্তি')। ইসলামকোট থারপার্কারে ১৬ বছর বয়সে লোকশিল্পী হোথি ফকিরের সাথে তাঁর বিয়ে হয়েছিল। তিনি ১৯৫০ সালে স্থায়ীভাবে মিঠি থারপার্কারে স্থানান্তরিত হন।  সঙ্গীত জীবন পাকিস্তানি লোকশিল্পী আবিদা পারভিনের স্বামী রেকর্ড প্রযোজক শেখ গুলাম হুসেন তাঁকে রেডিও পাকিস্তান স্টুডিওতে গান রেকর্ড করার সুযোগ করে দেন, এবং রেডিওতে তাঁর গানের রেকর্ড বাজানো হয়েছিল। তিনি ১৯৬০ সাল থেকে রেডিও পাকিস্তান হায়দ্রাবাদে গান গাওয়া শুরু করেন। তাঁর দুটি লোকগান 'খারি নিম কে নীচে' (নিম গাছের নিচে) এবং 'সামান সাই মান তা গলি গুলাম তোহিনজি ডর জি' পাকিস্তানি জনগণের মধ্যে অত্যন্ত জনপ্রিয় হয়ে উঠেছিল এবং তাঁকে তারকার সম্মান এনে দিয়েছিল। তাঁর লোকগীতি গান 'মুরলি ওয়ারি মন মহিও' সিন্ধুর গ্রামীণ এলাকায় অত্যন্ত জনপ্রিয় হয়েছিল। পাকিস্তান সরকার তাঁকে বিদেশ ভ্রমণের জন্য আর্থিক সহায়তা প্রদান করেছিল এবং ১৯৮৬ সালে মৃত্যুর আগে পর্যন্ত তিনি সঙ্গীতে নিজের কর্মজীবন অব্যাহত রেখেছিলেন। আপনি জনপ্রিয় সিন্ধি সঙ্গীত ওয়েবসাইট মিডিয়া মিউজিক ম্যানিয়াতে মাই ভাগির সম্পূর্ণ তথ্যচিত্র পড়তে পারেন। আরও সম্পূর্ণ বিশদ জীবনী এবং মাই ভাগির নির্বাচিত সেরা গানগুলি শুনুন।  পুরস্কার এবং স্বীকৃতি ১৯৮১ সালে পাকিস্তানের রাষ্ট্রপতি তাঁকে তমঘা-ই হাসিন কারকারদেগি (প্রাইড অফ পারফরম্যান্স) পুরস্কারে ভূষিত করেছিলেন।30th Death Anniversary of Mai Bhagi observed  Published 8 July 2016, Retrieved 9 May 2020Mai Bhagi's award info on Samaa TV News website Published 7 July 2011, Retrieved 9 May 2020 তিনি শাহ আব্দুল লতীফ ভিট্টাই পুরস্কার এবং সচল সরমস্ত পুরস্কারে ভূষিত হয়েছিলেন।  আরও দেখুন পাঠানয় খান তুফায়েল নিয়াজী মুহাম্মদ জুমান রেশমা (গায়িকা) সুরাইয়া মুলতানিকার  তথ্যসূত্র  বিষয়শ্রেণী:১৯২০-এর দশকে জন্ম বিষয়শ্রেণী:১৯৮৬-এ মৃত্যু বিষয়শ্রেণী:পাঞ্জাবি সঙ্গীতশিল্পী বিষয়শ্রেণী:প্রাইড অব পারফরম্যান্স প্রাপক বিষয়শ্রেণী:সিন্ধি ব্যক্তি বিষয়শ্রেণী:সিন্ধুর সঙ্গীতশিল্পী বিষয়শ্রেণী:পাকিস্তানি লোকসঙ্গীত শিল্পী বিষয়শ্রেণী:২০শ শতাব্দীর পাকিস্তানি গায়িকা
থাম্ব|ভোটের গ্রাফ। গণভোট (বিচার বিভাগ অনুসারে নাগরিকদের ভেটোর অধিকার বা জাতীয় ভেটো, ভেটো গণভোট, নাগরিকদের গণভোট  বা বাতিল গণভোট, প্রত্যাখ্যান গণভোট, স্থগিত গণভোট বা আইন গণভোট  হিসাবেও পরিচিত)  Maija Setälä, Referendums in Western Europe - A Wave of Direct Democracy?, Scandinavian Political Studies, Bind 22 (New Series) (1999) 4  Maija Setälä, Referendum, Agenda-Setting and Models of Democracy: Majority Rule in Different Models of Democracy  সাধারণ গণভোট হল, যার মাধ্যমে নির্দিষ্ট সংখ্যক নিবন্ধিত ভোটার দ্বারা স্বাক্ষরিত একটি পিটিশন একটি বিদ্যমান আইন, সাংবিধানিক সংশোধন, একটি সনদ বা ডিক্রি সংশোধনের উপর একটি পাবলিক ভোট (জনমত) বাধ্য করতে পারে বা কেবল নির্বাহী বা আইনসভাকে বাধ্য করতে পারে। অন্ততপক্ষে, মিটিং এজেন্ডায় রেখে বিষয়টি বিবেচনা করার জন্য সংস্থাগুলি। Initiative, Referendum and Recall, NCSL.org  National new era, No.18, Volume XX, The New Era Co., May 1, 1903, p.3 Google Print, full view  গণভোট হল প্রত্যক্ষ গণতন্ত্রের একটি রূপ।   একটি আইনসভা বা উদ্যোগের গণভোটের বিপরীতে, যা ভোটারদের নতুন আইন প্রস্তাব করার অনুমতি দেয়। একটি জাতীয় গণভোট ভোটারদের বিদ্যমান আইন বাতিলের প্রস্তাব করতে দেয়। Initiative, Referendum and Recall, NCSL.org  National new era, No.18, Volume XX, The New Era Co., May 1, 1903, p.3 Google Print, full view   উদ্যোগী গণভোটের মতো, জাতীয় গণভোট কর্তৃপক্ষের কাছে সমর্থনকারী একটি নির্দিষ্ট সংখ্যক স্বাক্ষর জমা দেওয়ার পরে অনুষ্ঠিত হয়। কিছু ক্ষেত্রে, আঞ্চলিক কর্তৃপক্ষও এই ধরনের গণভোট করতে পারে। Maija Setälä, Referendum, Agenda-Setting and Models of Democracy: Majority Rule in Different Models of Democracy   স্থানীয় আইন অনুসারে, অল্প সময়ের মধ্যে আইনটি পাস হওয়ার পরেই একটি গণভোট অনুষ্ঠিত হতে পারে। অন্যান্য ক্ষেত্রে এটি বিদ্যমান কোনো আইন বাতিল করতে গণভোটের আয়োজন করা যেতে পারে।  Referendums, ACE Encyclopedia, Electoral Knowledge Network   প্রযোজ্য পদ্ধতির সুনির্দিষ্ট বিবরণ বিভিন্ন দেশে বিভিন্ন ধরনের হয়। (যেমন স্বাক্ষরের সংখ্যা, সময় , গণভোট কতক্ষণ পাস করা যেতে পারে এবং কোন সংস্থার স্বাক্ষর জমা দিতে হবে) (এবং সেগুলি ইউনাইটেডেও দেশ ভেদে পরিবর্তিত হয়।)  জাতীয় গণভোটের সমর্থকরা উল্লেখ করেছেন যে, এটি বিদ্যমান বিশেষ স্বার্থের বিরুদ্ধে একটি সুরক্ষা এবং সংখ্যালঘু অধিকারের সুরক্ষা। Maija Setälä, Referendums in Western Europe - A Wave of Direct Democracy?, Scandinavian Political Studies, Bind 22 (New Series) (1999) 4   সমালোচকরা উল্লেখ করেছেন যে, প্রত্যক্ষ গণতন্ত্রের ভোটগুলি এমন লোকদের দ্বারা প্রাধান্য পায় যাদের হাতে থাকা সমস্যাটি সম্পর্কে দৃঢ় অনুভূতি রয়েছে এবং যেমন, এটি নিহিত স্বার্থকে শক্তিশালী করে।  Referendums, ACE Encyclopedia, Electoral Knowledge Network  তথ্যসূত্র  বিষয়শ্রেণী:গণভোট বিষয়শ্রেণী:রাজনীতি বিষয়শ্রেণী:প্রত্যক্ষ গণতন্ত্র বিষয়শ্রেণী:ভোট বিষয়শ্রেণী:রাজনৈতিক পরিভাষা
হাসনাবাদ হল পশ্চিমবঙ্গের উত্তর চব্বিশ পরগনা জেলার হাসনাবাদ সমষ্টি উন্নয়ন ব্লক-এর একটি গ্রাম ও গ্রাম পঞ্চায়েত। এই বাজার এলাকাটি ইছামতি নদী ও কাঠাখালি নদীর তীরে অবস্থিত। এখানে হাসনাবাদ সমষ্টি উন্নয়ন ব্লকের সদর দপ্তর অবস্থিত।  ভূগোল উপাত্ত হাসনাবাদ ২২.৩৫ ডিগ্রি উত্তর ও ৮৮.৫৫ ডিগ্রি পূর্বে অবস্থিত।।সমুদ্র সমতল থেকে হাসনাবাদ ৭ মিটার উচু।  জনসংখ্যা ২০১১ সালের জন গননায় হাসনাবাদের মোট জনসংখ্যা হয়েছে ৩৪১২ জন। এর মধ্যে ১৮৬৩ জন পুরুষ ও ১৫৪৯ জন মহিলা।গ্রামটিতো মোট পরিবারের সংখ্যা ৮৫৬ টি।এই গ্রামে ৩২০ টি ০ থেকে ৬ বছরের শিশু রয়েছে।এর মধ্যে কন্যা শিশু ১৩৯ টি ও পুত্র শিশু ১৮১ টি।এখানে সাক্ষরতার হার ৮৫.৪৫ শতাংশ।এখানে কর্মক্ষম মানুষের সংখ্যা ১৫৩০ জন।  শিক্ষাব্যবস্থা হাসনাবাদে উচ্চ বিদ্যালয় ও একাধিক প্রথমিক বিদ্যালয় রয়েছে।  হাসনাবাদ ডিপি ইন্সটিটিউট  হাসনাবাদ ডিপি এফ পি বিদ্যালয়  হাসনাবাদ  এফ পি বিদ্যালয়  হাসনাবাদ নাগেন্দ্র  এফ পি বিদ্যালয়  হাসনাবাদ উচ্চ বিদ্যালয়।  যোগাযোগ  সড়ক হাসনাবাদের মধ্যে দিয়ে রাজ্য সড়ক ২ বিস্তৃত। টাকি-হাসনাবাদ সড়ক ও একটি গুরুত্বপূর্ণ সড়ক এই এলাকার।হাসনাবাদ থেকে বসিরহাট, বারাসাত ও কলকাতার মধ্যে বাস পরিসেবা চালু রয়েছে।এছাড়া সল্প দূরত্বের জন্য রয়েছে অটোরিক্সা ও টোট পরিসেভা। হাসনাবাদের সঙ্গে হিঙ্গলগঞ্জের সরাসরি যোগাযোগ গড়ে তোলার লক্ষ্যে কাঠাখালি নদীতে কাঠাখালি সেতুর নির্মাণ কার্য চলছে।{সংবাদ উদ্ধৃতি|title =নৌকা চলে না, সেতুর দাবিতে নদীতে নেমে বিক্ষোভে বাসিন্দারা | url=http://archives.anandabazar.com/archive/1131223/23pgn1.html  }}  রেল হাসনাবাদ রেলওয়ে স্টেশন  হল কলকাতা শহরতলি রেল এর একটি টার্মিনাল স্টেশন যা বারাসত-হাসনাবাদ শাখায় অবস্থিত। এই স্টেশনটিতে ৩ টি প্লাটফর্ম রয়েছে। স্টেশনটি শিয়ালদহ থেকে ৭৫ কিলোমিটার ও বারাসত থেকে ৫২ কিলোমিটার দূরত্বে অবস্থিত। এটি হাসনাবাদ ও হাসনাবাদ এর পার্শ্ববর্তী এলাকাগুলোতে রেল পরিষেবা প্রদান করে থাকে। এই স্টেশন থেকে বারাসাত ও শিয়ালদহ লোকাল ট্রেন চলাচল করে। এই এলাকার মানুষের কাছে এই লোকাল ট্রেন কলকাতায় যাতায়াতের গুরুত্বপূর্ণ মাধ্যম হিসাবে বিবেচিত হয়।  জলপথ thumb|right |300px|হাসনাবাদ ফেরি ঘাট এই এলাকার পূর্বে রয়েছে ইছামতি এবং দক্ষিণে কাঠাখালি নদী, ফলে এই এলাকার যোগাযোগ ব্যবস্থায় জলপথ খুবই গুরুত্বপূর্ণ মাধ্যম। হাসনাবাদ থেকে কাঠাখালি নদীতে ফেরি চলাচল করে হিঙ্গলগঞ্জে চলাচল করার জন্য।  আরও দেখুন  কাঠাখালি সেতু  হাসনাবাদ সমষ্টি উন্নয়ন ব্লক  তথ্যসূত্র  বিষয়শ্রেণী:দক্ষিণ চব্বিশ পরগনা জেলার গ্রাম বিষয়শ্রেণী:উত্তর চব্বিশ পরগনা জেলার গ্রাম
আন্দোলন ১৯৯৫ সালে মুক্তিপ্রাপ্ত বাংলাদেশী নাট্ট্য চলচ্চিত্র। চলচ্চিত্রটি পরিচালনা করেছেন নাদিম মাহমুদ। শ্রেষ্ঠাংশে অভিনয় করেছেন মান্না, শাহনাজ, বাপ্পারাজ, রাজীব, দিলদার সহ আরও অনেকে।  চলচ্চিত্রটি ১৯৯৫ সালে বাংলাদেশে মুক্তি পায়।মুক্তির পর ছবিটি ব্যাবসায়িক সফল হয়।   অভিনয়ে   মান্না  শাহনাজ  বাপ্পারাজ  নিশি  রেবেকা  খালেদা আক্তার কল্পনা  দুলারী  নাজমা  বুড্ডা সারেয়ার  কাবিলা  চুন্নু  ড্যানিরাজ  রাজীব  দিলদার  মুন্সি দেলোয়ার  সঙ্গীত  আন্দোলন চলচ্চিত্রের গান রচনা করেছন রাহাত চৌধুরী ও মোঃ রফিক। সুর ও সঙ্গীতায়োজন করেছেন আহমেদ ইমতিয়াজ বুলবুল এবং গানে কণ্ঠ দিয়েছেন সৈয়দ আবদুল হাদী, শাকিলা জাফর, খালিদ হাসান মিলু, দিলরুবা খান, আলম খন্দকার, শুল্কা দেবী, রবি চৌধুরী, মৈটুসী ইসলাম, বাবুল চৌধুরী, শান্তা শ্রাবন্তী।   তথ্যসূত্র    বহিঃসংযোগ   বাংলাদেশ ফিল্ম আর্কাইভে আন্দোলন চলচ্চিত্র  বিষয়শ্রেণী:১৯৯৫-এর চলচ্চিত্র বিষয়শ্রেণী:আহমেদ ইমতিয়াজ বুলবুল সুরারোপিত চলচ্চিত্র
চক্রপানি মন্দির ভারতের তামিলনাড়ুর কুম্ভকোণামে অবস্থিত একটি বিষ্ণু মন্দির। মন্দিরটি কুম্বাকনাম রেলস্টেশন  হতে ২ কিঃ মিঃ দক্ষিণ-পশ্চিমে অবস্থিত। এই মন্দিরে ভগবান বিষ্ণু সূর্যদেবের দর্পচূর্ণ করার জন্য একটি চাকতি বা চক্রের আকারে আছেন, যিনি পরবর্তীতে ভগবান বিষ্ণুর ভক্তে পরিনত হন।Ayyar 1991, p. 325শিবের মত চক্রপানিদেবের কপালে একটি তৃতীয় নয়ন আছে। এই মন্দিরটি কুম্ভকোণামের একটি উল্লেখযোগ্য মন্দির। South Indian Railway Company 1926, p. 57   কিংবদন্তি  চক্রযুদ্ধ পুরুষ,মন্দিরের প্রধান উপাস্য|thumb|200px|left হিন্দু কিংবদন্তি অনুসারে চক্র(অপর নাম সুদর্শন), বা চাকতি হল ভগবান বিষ্ণুর সবচেয়ে শক্তিশালী অস্ত্র। তিনি একদা পাতালের অসুররাজ জলন্ধাসুরকে বধ করার জন্য অস্ত্র নিক্ষেপ করেন। বিশ্বাস করা হয়, পাতাল হতে এই অস্ত্র কাবেরী নদীর মধ্য দিয়ে বের হয়ে আসে। ভগবান ব্রহ্মা, যিনি সেই সময় ওই নদিতে স্নান করছিলেন, এই দৃশ্য দেখে অভিভূত হন এবং সুদর্শনের একটি প্রতিরূপ ওই স্থানে নির্মাণ করেন যেখানে আজ মন্দিরটি অবস্থিত। সূর্যদেব যিনি তখন প্রখর দীপ্তি বিকিরন করছিলেন, সুদর্শনের তেজে তার সমস্ত দীপ্তি লুপ্ত হল। সূর্যদেব তখন সুদর্শনের স্তুতি করেন এবং সূর্যদেবের স্তুতিতে সন্তুষ্ট হয়ে সুদর্শন তার সমস্ত দীপ্তি ফিরিয়ে দেন। নিম্নস্থ চাকতি বিশিষ্ট স্থাপন অত্যুজ্জ্বলতা প্রভা তীব্র সূক্ষ্ম ।Madhavan 2007, pp. 98-100  মন্দির স্থাপত্য   মন্দিরটির বিশেষত্ব তার সুনিপুণ স্তম্ভগুলো। মন্দিরের অধিষ্ঠিত দেবতা চক্রপানির আছে ৮ টি হাত। এখানে দেবতার আরাধনারত রাজা সারফজি-২ এর ব্রোঞ্জ নির্মিত একটি মূর্তি আছে, বলা হয়ে থাকে, এই দেবতার কৃপায় তার রোগমুক্তি হয়েছিল। মন্দিরটির আঙ্গিনায় একটি পঞ্চমুখা (৫ মুখ বিশিষ্ট) হনুমান মূর্তি নির্মাণ করা হয়েছে। Tourist Guide to Tamil Nadu. P.70  ইতিহাস   ১৬২০ সালে, যখন নায়াক এর শাসনকর্তা গোবিন্দ দীক্ষিত্র কুম্বাকনামে রামাস্বামী মন্দির নির্মাণ করেন, তখন তিনি নতুন মন্দির আর পুরাতন চক্রপানি মন্দিরের মাঝে একটি বাণিজ্যিক পথ নির্মাণ করেন। Diaspora of the gods: modern Hindu temples in an urban middle-class world .P.246. Joanne Punzo Waghorne মন্দিরটির পূর্ব ও পশ্চিম প্রবেশদ্বার যথাক্রমে “থাতচিনায়া ভায়িল” ও “উথারাভানা ভায়িল” নামে পরিচিত আর মন্দিরের বাইরের আঙিনা একটি ঝুলবারান্দার আদলে তৈরি। আগাম্পারা ভিনায়াকারা, পাঞ্ছামুগা আঞ্ছেনেয়ার ও ভিজায়াবাল্লি হল এই মন্দিরে অবস্থিত গুরুত্বপূর্ণ মূর্তি।   উপাস্য   চক্র পাদিথুরাই হল মন্দিরের সমান্তরালে কাবেরী নদীর তীরে অবস্থিতকুম্বাকনামেরএকটি বিখ্যাত ঘাট। নিভেথানাম, এটা এমন একটা বিষয় যেন ঈশ্বর জীবন ও মৃত্যুর চক্র পরিচালনা করছেন। এই মন্দিরের একটি গুরুত্বপূর্ণ ও অদ্ভুত বিষয় হল বিল্বঅর্চনা যা শিবমন্দিরে করা হয়, তা এখানে বিষ্ণুর উদ্দেশ্যে করা হয়।   তথ্যসূত্র   বিষয়শ্রেণী:মন্দির বিষয়শ্রেণী:ভারতের হিন্দু মন্দির বিষয়শ্রেণী:বিষ্ণু মন্দির
আফগানিস্তানের স্বাধীনতা দিবস ১৯১৯ সালের ইঙ্গ-আফগান চুক্তির স্মারক হিসাবে প্রতিবছর ১৯ আগস্ট তারিখে আফগানিস্তানে পালিত হয়। এই চুক্তিটি আফগানিস্তান ও ব্রিটেনের মধ্যে একটি সম্পূর্ণ নিরপেক্ষ অবস্থান বজায় রাখা নিশ্চিত করে। দ্বিতীয় ইঙ্গ-আফগান যুদ্ধে পরাজিত হওয়ার ফলশ্রুুুুতিতে আফগানিস্তান ব্রিটিশ শাসনাধীন এলাকায় পরিণত হয়েছিলো।   ইতিহাস  প্রথম ইঙ্গ-আফগান যুদ্ধ (১৮৩৯-১৮৪২) ব্রিটিশ বাহিনীকে কাবুলের দখল এবং ক্ষমতায় অধিষ্ঠিত করে। পরবর্তীতে, এলফিনস্টনের কৌশলগত ত্রুটির কারণে ব্রিটিশ নেতৃত্বাধীন পুরো ভারতীয় আক্রমণকারী বাহিনী আকবর খানের নেতৃত্বাধীন আফগান বাহিনীর নিকট জালালাবাদ শহরের সন্নিকটস্থ কাবুল-জালালাবাদ সড়কের কোন এক স্থানে পরাজিত হয়। এই পরাজয়ের পর, ব্রিটিশ নেতৃত্বাধীন বাহিনী আফগান যুদ্ধে বন্দী হওয়া তাদের সদস্যদের উদ্ধারের জন্য একটি বিশেষ অভিযান নিয়ে পুনরায় আফগানিস্তানে ফিরে আসে এবং পরবর্তীতে দ্বিতীয় ইঙ্গ-আফগান যুদ্ধ শুরুর পূর্ব পর্যন্ত আর সেখানে ফিরে আসেনি।  দ্বিতীয় ইঙ্গ-আফগান যুদ্ধে (১৮৭৮-১৮৮০) প্রথমে কান্দাহারের যুদ্ধে ব্রিটিশদের পরাজয় ঘটলেও পরবর্তীতে তারা জয়লাভ করে, যার ফলশ্রতিতে আবদুর রহমান খান নতুন আমীর হন এবং ব্রিটিশ-আফগান বন্ধুত্বপূর্ণ সম্পর্কের সূচনা হয়। রুশ এবং পারসিকদের বিরুদ্ধে সুরক্ষার  বিনিময়ে ব্রিটিশরা আফগানিস্তানের বৈদেশিক বিষয়গুলির নিয়ন্ত্রণ লাভ করে।  তৃতীয় ইঙ্গ-আফগান যুদ্ধটি ১৯১৯ সালে সংগঠিত হয়। তিন মাস স্থায়ী হওয়া এই যুদ্ধটি সাম্যতা বজায় রেখে সমাপ্ত হয়। এ বছরেরই ৮ আগস্ট ব্রিটেন এবং আফগানিস্তান রাওয়ালপিন্ডি চুক্তি স্বাক্ষর করে, যাতে আফগানিস্তানের স্বাধীনতার স্বীকৃতি দেয়া হয়। আনুষ্ঠানিকভাবে স্বাধীনতার ঘোষণা দেয়া হয় ১৯ আগস্ট তারিখে। তবে ১৯২১ সালে ব্রিটিশরা সম্পূর্ণভাবে আফগানিস্তানের হাতে বৈদেশিক বিষয়গুলির নিয়ন্ত্রণ ছেড়ে দেয়।   দিবসটি উৎযাপন  আফগানরা এই অঞ্চলে প্রথম দেশ যারা ব্রিটেনকে পরাজিত করে স্বাধীনতা অর্জন করে। স্বাধীনতা দিবস আফগানিস্তানে রাষ্ট্রীয়ভাবে পালন করা হয়। চলচ্চিত্র, কবিতা, নিবন্ধ, গণমাধ্যম ইত্যাদিতে বিভিন্নভাবে এই দিবসটির গুরুত্ব ফুটিয়ে তোলা হয়। এই দিনটি উপলক্ষে দেশটির রাষ্ট্রপতি বিশেষ বাণী দেন এবং আফগান সশস্ত্র বাহিনী বিশেষ কুচকাওয়াজের আয়োজন করে থাকে।anydayguide.com/calendar/2364 এছাড়াও দেশের বিভিন্ন স্থানে বিশেষ আলোচনা অনুষ্ঠান, মতবিনিময় সভা, সাংস্কৃতিক অনুষ্ঠানেরও আয়োজন করা হয়। দেশের প্রধান সড়কগুলো জাতীয় পতাকা, ব্যানার ও ফেস্টুন দিয়ে সাজানো হয়। এই দিনটি সারাদেশে সরকারি ছুটির দিন হিসাবে পালিত হয়। বিশ্বের বিভিন্ন স্থানে অবস্থিত আফগান দূতাবাসগুলিতে এই দিন বিশেষ অনুষ্ঠানের আয়োজন করা হয়।https://dailytimes.com.pk/120320/event-held-to-celebrate-afghan-independence-day/   আরও দেখুন   আফগান সংস্কৃতি;  দুররানি সাম্রাজ্য।   তথ্যসূূূত্র   বিষয়শ্রেণী:আফগানিস্তানের জাতীয় দিবস বিষয়শ্রেণী:স্বাধীনতা দিবস বিষয়শ্রেণী:আগস্ট উদ্‌যাপন
কলমা ইউনিয়ন বাংলাদেশের মুন্সীগঞ্জ জেলার অন্তর্গত লৌহজং উপজেলার একটি ইউনিয়ন।   ভৌগোলিক উপাত্ত  কলমা ইউনিয়নের আয়তন- ৩১১৯ একর।  গ্রাম - ৯ টি, মৌজা -৯ টি।    জনসংখ্যার উপাত্ত  বাংলাদেশের ২০১১ সালের আদমশুমারী অনুযায়ী কলমা ইউনিয়নের মোট জনসংখ্যা ১৮৭৪৪ জন। এদের মধ্যে ৯০৪৯ জন পুরুষ এবং ৯৬৯৫ জন মহিলা।    ইতিহাস  ১৭৫৭ সালে পলাশীর প্রান্তরে নবাব সিরাজউদৌলার পতনের পর বাংলার স্বাধীনতা সূয অস্তমিত হয়। পরাস্ত ও নিহত নবাবের কিছু বিশ্বস্ত হিন্দু মুসলমান সভাসদ মুর্শিদাবাদ ছেড়ে বাংলার পূব প্রান্তে আশ্রয় নেয়। তাদেরই একজন দেওয়ান নিধিরাম। মুর্শিদাবাদের ভাগিরথী প্রবাহে বজরা ভাসিয়ে ভাটিস্রোতের অনুকূলে পূব বাংলার এই অঞ্চলে চলে আসেন। প্রমত্ত পদ্মাকে এড়িয়ে দূরে কোথাও বসতি স্থাপনের উদ্দ্যেশে সঠিক স্থান খুঁজতে খুঁজতে দেওয়ান নিধিরাম রাজনগর, রাজবাড়ী, মীরবহর, তেলীরবাগ, আকিয়াধল পেরিয়ে আরও উত্তরে এসে দেখলেন এক বিল। শাপলা শালুকের চেয়ে কলমী দামেই বিলের অধিকাংশ ছেয়ে আছে। লোকে তাই বলত 'বিল কলমী'। তা থেকেই বিল কলমা বতর্মানে 'কলমা'। তাছাড়া নিধিরাম কলমায় সুবৃহৎ দীঘি খনন করেন এবং দীঘির পশ্চিম পার্শ্বে দেবালয় নির্মাণ করেন। কাশী হতে কৃষ্ণ পাথরের কালী মুর্তি এনে সেখানে গৃহ দেবতা প্রতিষ্ঠা করেন। এ থেকেই অদ্যাবধী তা কলমা কালী বাড়ি নামে পরিচিত।    শিক্ষা   শিক্ষার হার - ৫৮.০৫ %    মহাবিদ্যালয় বা কলেজ- ১ টি  প্রাথমিক বিদ্যালয় - ৯ টি  মাধ্যমিক বিদ্যালয় - ১ টি  মাদরাসা - ৬ টি    অর্থনীতি  বেশিরভাগই কৃষিজীবী, আলু ও ধান এখানকার প্রধান অর্থকরী ফসল। এছাড়াও পাট, ভুট্টা, আঁখ, সরিষা, কালোজিরাও নিয়মিত উৎপাদন করা হয়। তাছাড়া প্রবাসীদের পাঠানো রেমিট্যান্সও এই এলাকার সমৃদ্ধির অন্যতম কারণ।   উল্লেখযোগ্য ব্যক্তি   কালীপ্রসন্ন ঘোষ - সাহিত্যিক (জুলাই ২৩, ১৮৪৩ - অক্টোবর ২৯, ১৯১০)  মিজানুর রহমান সিনহা - বাংলাদেশি শিল্পপতি, রাজনীতিবিদ ও সাবেক স্বাস্থ্য প্রতিমন্ত্রী   দর্শনীয় স্থান   মিজানুর রহমান সিনহার বাড়ী  কলমা এল, কে উচ্চ বিদ্যালয় ও জমিদার বাড়ী  ধাইদা হাফিজিয়া কওমীয়া মাদ্রাসা   দাসপাড়া মন্দির  পদ্মা নদীর পাড়   তথ্যসূত্র   বিষয়শ্রেণী:লৌহজং উপজেলার ইউনিয়ন
গণিতের তালিকা  • Probability  মৌলিক গণিত • Trigonometric identities  বীজগণিত • Algebraic structures • Reciprocity laws • Cohomology theories   ক্যালকুলাস এবং বিশ্লেষণ •  Integrals • Mathematical series • Vector spaces  জ্যামিতি এবং টোপোলজি • Geometric shapes • Algebraic surfaces • Points  যুক্তি • First-order theories • Large cardinal properties  সংখ্যা তত্ত্ব • Prime numbers  পার্থক্যমুলক সমীকরণ • Nonlinear partial differential equations  ক্রীড়া তত্ত্ব • Games  অপারেশন গবেষণা • Knapsack problems  প্রণালী বিদ্যা • Graphical methods • Mathematics-based methods • Rules of inference  গাণিতিক বিবৃতি • Algorithms • Axioms • Conjectures • Erdős conjecture • Combinatorial principles • Equations • Formulae involving pi • Mathematical identities •  Inequalities • Lemmas • Mathematical proofs • NP-complete problems • Statements undecidable in ZFC • গাণিতিক প্রতীক • Undecidable problems • Theorems (Fundamental theorems)  সাধারণ ধারণা • Dualities • Transforms • Recursion  গাণিতিক বস্তু • Mathematical examples • Curves • Complex reflection groups • Complexity classes • Examples in general topology • Finite simple groups • Fourier-related transforms • Mathematical functions • Mathematical knots and links • Manifolds • Mathematical shapes • Matrices • Numbers • Polygons, polyhedra and polytopes • Regular polytopes • Simple Lie groups • Small groups • Special functions and eponyms • Algebraic surfaces • Surfaces • Table of Lie groups
thumb|রুদ্রাক্ষের পুঁতি রুদ্রাক্ষ (সংস্কৃত: रुद्राक्ष) হল রুদ্রাক্ষ গাছের বীজ বা পুঁতি, যার শুকনো পুঁতিগুলি  হিন্দু শৈব, বৌদ্ধ ও শিখ ধর্মের অনুসারীরা প্রার্থনার পুঁতি হিসেবে ব্যবহার করে। যখন তারা পাকা হয়, রুদ্রাক্ষ পুঁতি অখাদ্য নীল বাইরের ফলের দ্বারা আবৃত থাকে তাই কখনও কখনও তাদের "ব্লুবেরি পুঁতি" বলা হয়।  রুদ্রাক্ষ হল সংস্কৃত যৌগিক শব্দ যা রুদ্র (रुद्र) ও অক্ষ (अक्ष) নিয়ে গঠিত। রুদ্র হল শিবের বৈদিক নামগুলির মধ্যে একটি। সংস্কৃত অভিধানগুলি অক্ষ (अक्ष) কে চোখ হিসাবে অনুবাদ করে, তদনুসারে, রুদ্রাক্ষকে "রুদ্রের চোখ" হিসেবে ব্যাখ্যা করা যেতে পারে।  প্রকার ও গঠন  thumb|পঞ্চমুখী রুদ্রাক্ষ রুদ্রাক্ষ পুঁতিকে অনেকগুলি দিক বা "মুখ" (মুখী) বলে বর্ণনা করা হয় যা পুঁতির সাথে রেখা বা ফাটল দ্বারা পৃথক করা হয়। পুঁতির সাধারণত ১ থেকে ২১ মুখ থাকে, যদিও বেশিরভাগেরই ৪ থেকে ৬ মুখ থাকে। যাদের এক মুখ তারাই বিরল।Rudraksha - Benefits of Panchmukhi, Ek Mukhi, Gauri Shankar and more, Which Rudraksha Should You Wear? Ek Mukhi, Panchmukhi Rudrakshas & More রুদ্রাক্ষ পুঁতিগুলি প্রায়শই বাদামী হয়, যদিও সাদা, লাল, হলুদ বা কালো পুঁতিও পাওয়া যেতে পারে।  অনেক ধরনের পাথর বর্ণনা করা হয়েছে। গৌরী শঙ্কর হল দুটি পুঁতি যা প্রাকৃতিকভাবে সংযুক্ত। সাওয়ার হল গৌরী শঙ্কর যার মধ্যে সংযুক্ত পাথরের একটি মাত্র মুখ রয়েছে। গণেশ হল এমন পাথর যেগুলোর শরীরে কাণ্ডের মতো প্রলেপ থাকে। ত্রিজুতি হল তিনটি পুঁতি যা প্রাকৃতিকভাবে সংযুক্ত। অন্যান্য বিরল প্রকারের মধ্যে রয়েছে বেদ (৪টি সংযুক্ত সাওয়ার) এবং দ্বৈত (২ সংযুক্ত সাওয়ার)।  ব্যবহার thumb|upright=1.2|একটি ১০৮+১ রুদ্রাক্ষ মালা পঞ্চমুখী পুঁতি দিয়ে নির্মিতFor the five-division type as signifying Shiva's five faces and terminology , see: Stutley, p. 119.  রুদ্রাক্ষ পাথরগুলিকে মালা এর উপর পুঁতি হিসাবে একত্রিত করা যেতে পারে যা গলায় পরা যেতে পারে। পুঁতিগুলি সাধারণত সিল্কের উপর বা কালো বা লাল সুতির সুতোয় বাঁধা হয়। কম প্রায়ই, জুয়েলাররা তামা, রূপা বা সোনার তার ব্যবহার করে। রুদ্রাক্ষের পুঁতিটি খুব শক্তভাবে বাঁধলে ক্ষতি হতে পারে। দেবীভাগবত পুরাণ রুদ্রাক্ষের মালা তৈরির বর্ণনা দেয়।  thumb|upright=1.2|১৪-মুখী রুদ্রাক্ষ পাথর দিয়ে দুল তৈরি করা হয়েছে।  খ্রিস্টানরা যেমন প্রার্থনার পুনরাবৃত্তি গণনা করার জন্য প্রার্থনার পুঁতি এবং জপমালা ব্যবহার করে, হিন্দুরা প্রায়শই উপাসনা ও ধ্যানের জন্য ও মন, শরীর ও আত্মাকে পবিত্র করতে রুদ্রাক্ষের মালা ব্যবহার করে। ভারতে ১০৮টি রুদ্রাক্ষের পুঁতি পরার দীর্ঘ ঐতিহ্য রয়েছে, বিশেষ করে শৈবধর্মের মধ্যে, শিবের সাথে তাদের সম্পর্ক থাকার কারণে, যিনি রুদ্রাক্ষের মালা পরেন। বেশিরভাগ মালায় ১০৮+১টি পুঁতি থাকে কারণ ১০৮টি পবিত্র বলে মনে করা হয় এবং ছোট মন্ত্র পাঠ করার জন্য উপযুক্ত সংখ্যক বার। অতিরিক্ত গুটিকা, যাকে "মেরু", বিন্দু, বা "গুরু পুঁতি" বলা হয়, ১০৮ চক্রের শুরু ও শেষ চিহ্নিত করতে সাহায্য করে এবং 'নীতি' পুঁতি হিসাবে প্রতীকী মান রয়েছে। রুদ্রাক্ষের মালায় সাধারণত ২৭+১, ৫৪+১ বা ১০৮+১ সংমিশ্রণে পুঁতি থাকে। শিবের সাথে যুক্ত ওঁ নমঃ শিবায় মন্ত্রটি প্রায়ই রুদ্রাক্ষের পুঁতি ব্যবহার করে পুনরাবৃত্তির (জপ) জন্য বেছে নেওয়া হয়।  গ্যালারি   আরও দেখুন  শালিগ্রাম  টীকা  তথ্যসূত্র  বিষয়শ্রেণী:হিন্দুধর্মে উদ্ভিদ বিষয়শ্রেণী:প্রার্থনা পুঁতি বিষয়শ্রেণী:আয়ুর্বেদে ব্যবহৃত উদ্ভিদ
এক পহেলি লীলা হলো ২০১৫ সালের একটি ভারতীয় হিন্দি ভাষার প্রণয়ধর্মী থ্রিলার নাট্য চলচ্চিত্র, যা রচনা ও পরিচালনা করেছেন ববি খান এবং প্রযোজনা করেছেন ভূষণ কুমার ও কৃষাণ কুমার। এতে কেন্দ্রীয় চরিত্রে অভিনয় করেছেন সানি লিওন, এছাড়াও রয়েছেন জয় ভানুশালী, রজনীশ দুগ্গাল, জাস অরোরা, মোহিত আহলাওয়াত ও রাহুল দেব। ভারতের যোধপুরে চলচ্চিত্রটির প্রধান চিত্রগ্রহণ শুরু হয়। চলচ্চিত্রটি ২০১৫ সালের ১০ এপ্রিল প্রেক্ষাগৃহে মুক্তি পায়।   অভিনয়ে   সানি লিওন — লীলা (প্রথম জন্ম) / মীরা সিং (একই চেহারায় পুনর্জন্ম এবং রণবীরের সাথে বিবাহিত)  রজনীশ দুগ্গাল — শ্রাবণ (পূর্বজন্মে লীলার প্রেমিক)  জয় ভানুশালী — করণ (পুনর্জন্মে ভাইরাও)  রাহুল দেব — ভাইরাও  মোহিত আহলাওয়াত — যুবরাজ রণবীর সিং (পূর্বজন্মে শ্রাবণ এবং মীরার সাথে বিবাহিত)  জস অরোরা — যুবরাজ বিক্রম সিং  শিবানী টাকশালে — রাধিকা রনধাওয়া  ভিজে অ্যান্ডি — স্বভূমিকায়  আহসান কুরেশী — মান সিং  ড্যানিয়েল ওয়েবার — ফ্লাইট পাইলট (ক্ষণিক চরিত্রাভিনয়)  সন্দীপ ভোজক — যশবন্ত সিং   সাউন্ডট্র্যাক    তথ্যসূত্র    বহিঃসংযোগ         বিষয়শ্রেণী:২০১৫-এর চলচ্চিত্র বিষয়শ্রেণী:আইটেম নাম্বার বিশিষ্ট চলচ্চিত্র বিষয়শ্রেণী:ভারতীয় প্রণয়ধর্মী সঙ্গীতধর্মী চলচ্চিত্র বিষয়শ্রেণী:ভারতীয় প্রণয়ধর্মী থ্রিলার চলচ্চিত্র বিষয়শ্রেণী:টি-সিরিজের চলচ্চিত্র বিষয়শ্রেণী:ভারতীয় প্রণয়ধর্মী নাট্য চলচ্চিত্র বিষয়শ্রেণী:রাজস্থানের পটভূমিতে চলচ্চিত্র বিষয়শ্রেণী:রাজস্থানে ধারণকৃত চলচ্চিত্র বিষয়শ্রেণী:২০১০-এর দশকের হিন্দি ভাষার চলচ্চিত্র বিষয়শ্রেণী:ওয়েব আর্কাইভ টেমপ্লেটে ওয়েব্যাক সংযোগ বিষয়শ্রেণী:পুনর্জন্ম সম্পর্কিত চলচ্চিত্র